OpenLLM-France/wikimedia huggingface dataset:
# Gerry Weil

Gerhard Weilheim —Gerry Weil izen-deiturez ezagunagoa— (Viena, Austria, 1939ko abuztuaren 11 – Caracas, 2024ko azaroaren 16) jazzeko piano jotzailea izan zen. Austrian jaioa, Venezuelan bizi zen 17 urte zituenez geroztik, eta bere bigarren aberritzat zuen Venezuela.
Izen handiko musikaria izan zen Venezuelan, jazz garaikidearen alorrean batik bat. Jazz modernoaren eta Venezuelako bertako musikaren elementuak erabil zituen bere lanetan, eta lan horiek oso ezagunak bihurtu ziren azken urteotan. Ikasketei dagokionez, autodidakta izan zen hasiera batean, eta geroago Berklee College of Music-en ikasi zuen. Venezuelan, Gerry Weil musikaririk emankorrenetarikoa da, eta belaunaldi gazteengan eragin handienetarikoa izan duena.

## Diskografia

* 1969: El Quinteto De Jazz
* 1971: The Message
* 1984: Jazz En Caracas
* 1989: Autana/Magic Mountain
* 1993: Volao
* 1999: Profundo
* 2005: Free Play & Love Songs
* 2006: Empatía
* 2006: Navijazz
* 2009: Tepuy

## Kanpo estekak

* Gerry Weilen webgunea
* Datuak: Q3752522
* Multimedia: Gerry Weil / Q3752522
# Ganbila.eus

Ganbila.eus web-ataria EHAZE antzerki elkarteak Susa literatura-argitaletxeak sortu eta sustatutako ekimena da. Euskarazko antzerkiari buruz erreferentziazko materialak biltzea eta publiko osoari eskaintzea da biltegi honen helburua.
Euskarazko antzerkiari buruz informazio oso zabala eskaintzen du: estreinaldiak, egileak, konpainiak, teatro-testuak, hemeroteka, ikus-entzunezkoak eta Ganbila bilduma.

## Erreferentziak

* 1 2 «ganbila.eus» www.ganbila.eus (Noiz kontsultatua: 2024-11-18).
* ↑ Perez, Agus. (2022-12-29). «Triste hasi, alaiago amaitu» Berria (Noiz kontsultatua: 2024-11-18).

## Ikus, gainera

* Badok.eus
* armiarma.eus
* Ahotsak.eus datu-basea
* Inguma

## Kanpo estekak

* ganbila.eus, webgune ofiziala.
# Perlata (musika taldea)

Perlata 2015. urtean Arrasaten sorturiko musika taldea da. Maialen, Ane, Jaio ta Txerrak osatzen dute gaur egun Perlata eta KuirPunk moduan aldarrikatzen dute egiten duten musika.
Musika zuzena, kritika sozialak eta letra gordinak nahasten dituzte, autokritika ere eginez, inguruan duten errealitateari eta errealitatetik sortuz. Etenik gabeko gerran kokatzen dira normaren kontra, normaltasunak apurt eta eradaltzea helburu.
Musika talde baino gehiago, sorkuntza espazio moduan definitzen dira. Arte formatu desberdinetan azaleratzen dute barruan daramaten maitasun eta gorroto hori guztia, abestiak, ipuin erotikoak, bideoklipak, dokumentalak… musikaz janzten dute egiten duten guztia, baina espazio eta formatu desberdinetan barrena.
Esperimentazioa maite dute, lan kolektiboa da beraientzat bide bakarra eta erraietara konpainia onean bidaiatzea plazerra. Eszenatokia askatasunez bizitzea izan da eta da beraien helburua, leku berri bat sortzea eta espazio berriak sortzea.

## Ibilbidea

Arrasaten sortu zen taldea 2015.urtean eta 5 disko kaleratu dituzte orain arte: “Nondik hasi” (2017), “Urrezko kaiola” (2018), “Duguna esateko” (2020) eta “Zarata” (2022), The Dillingers taldearekin batera eta azken hau Las Barreras izenarekin (2022). Momentu honetan lan berriak prestatzen ari dira zehazki "limon y chocolate" abestia.

## Diskografia

* Nondik hasi (2017, autoekoizpena)
* Urrezko kaiola (2018, autoekoizpena)
* Duguna esateko (2020, autoekoizpena)
* Zarata (2022, autoekoizpena)
* Las barreras (2022, autoekoizpena)
* Alosia (2024, autoekoizpena)

## Beste proiektu batzuk

* Dokumentala: Punkaren beste aldea
-Aurkezpena:
-Trailerra
* Ipuina: : Anomaliak

## Erreferentziak

* ↑ Perlata taldearen disko berriaren aurrerapena. (Noiz kontsultatua: 2017-12-09).
* ↑ Nondik hasi. (Noiz kontsultatua: 2017-12-09).
* ↑ Urrezko kaiola. (Noiz kontsultatua: 2018-07-21).
* ↑ «Duguna esateko» www.badok.eus (Noiz kontsultatua: 2021-01-04).

## Kanpo estekak

* Bandcamp: https://perlata.bandcamp.com/
* Peertube: https://peertube.eus/c/perlata_kuirpunk/videos
* Instagram: https://www.instagram.com/perlata.kuirpunk/
* Youtube: https://www.youtube.com/@perlatapunk-rock2646
* Elkarrizketak: https://sistemapunk.com/rock/perlata/
* Datuak: Q61362797
# Guillermo Vio

Guillermo Vio Dominguez (Sopela, Bizkaia, 1959), Willy izenez ezagutua, bizkaitar irakasle eta politikaria da.
2015 eta 2019 urteen artean Sopelako Udaleko zinegotzia izan zen eta Bildu Udal Taldeko burua eta bozeramalea ere.

## Bizitza

Sopelan jaioa 1959an. Euskal filologian lizentziatura eta Psikologian lizentziatura ikasi zituen Euskal Herriko Unibertsitatean.

## Erreferentziak

* ↑ «Guillermo Vio "Willi": "Lau hausnarketa labur..." -» Hiruka.eus (Noiz kontsultatua: 2024-11-16).
* ↑ «Guillermo Vio "Willi": "Memoriaren eguna, amnesia eguna" -» Hiruka.eus (Noiz kontsultatua: 2024-11-16).
* ↑ «Guillermo Vio - Hiruka.eus» hiruka.eus (Noiz kontsultatua: 2019-05-18).
* 1 2 «Pindo-a Moa Galiziako Zeltiarren Mendi Sakratua» Pyrenaica (pyrenaica.com) 274: 30..
* ↑ «Moción de censura en el ayuntamiento de Sopela» www.sopela.net (Noiz kontsultatua: 2019-05-18).
* ↑ «Portal municipal de Sopela - EAJ-PNV, PSE-EE y EH BILDU, firman el acuerdo presupuestario para el ejercicio 2017» www.sopelaudala.org (Noiz kontsultatua: 2019-05-18).
* ↑ (Gaztelaniaz) «El rechazo de la oposición obligará a reformular las cuentas de Sopela» El Correo 2017-12-28 (Noiz kontsultatua: 2019-05-18).
* ↑ «Guillermo Vio Dominguez: "eta Emakundek zer dio?" -» Hiruka.eus (Noiz kontsultatua: 2024-11-16).
* ↑ (Gaztelaniaz) «Un candidato por Bildu a las elecciones en Sopela alquiló su VPO a turistas» Deia 2018-02-01 (Noiz kontsultatua: 2024-11-16).
* ↑ «"Lehia estua" espero dute Sopelan - Sopela» Hiruka.eus (Noiz kontsultatua: 2024-11-16).
* ↑ (Gaztelaniaz) «El euskaltegi de Sopela deja de ser un organismo autonómo» Deia 2017-04-29 (Noiz kontsultatua: 2024-11-16).
* Datuak: Q63929532
# Jon Ander Etxebarria

Jon Ander Etxebarria Garate (Bilbo, 1955 - ) bizkaitar biologoa da, uraren kalitatean aditua eta Bilboko Ur Partzuergoko langile ohia. Hainbat urtez Euskadiko Biologoen Elkargo Ofizialeko dekanoa izan da. COVID-19 pandemiaren garaian ezagun egin zen jarrera negazionistak eta antizientifikoak defendatzeagatik.

## Biografia

1955an jaio zen Bilbon. Leongo Unibertsitatean ikasi zuen biologia eta 38 urtez lan egin du uraren kalitatean, eutrofizazioan eta Bilboko Ur Partzuergoren lehendakariorde izan da.

## COVID-19 pandemiaren aurreko jarrera

COVID-19 pandemia sortu zenean, hainbat jarrera negazionista babesteagatik egin zen ezagun, eta hitzaldi asko eskaini zituen zientziak aurkitutakoa ukatzen. Egiaren Aldeko Biologoak talde negazionistako kide gisa, PCRen aurkako, SARS-CoV-2 birusaren existentziaren aurkako eta txertoen aurkako hainbat mezu argitaratu zituen. Mezu hauen ondorioz, Elkargoko zuzendaritzako kide askok dimititu zuten.

## Erreferentziak

* ↑ «Órganos de representación - Colegio Oficial de Biólogos de Euskadi» www.cobeuskadi.es (Noiz kontsultatua: 2021-05-05).
* 1 2 (Gaztelaniaz) «Las afirmaciones falsas del decano del Colegio de Biólogos de Euskadi sobre la COVID-19 - Maldita.es» Maldita.es — Periodismo para que no te la cuelen 2020-08-10 (Noiz kontsultatua: 2021-05-05).
* ↑ (Gaztelaniaz) «Los planteamientos más polémicos del decano del Colegio de Biólogos de Bizkaia» El Correo 2021-05-03 (Noiz kontsultatua: 2021-05-05).
* 1 2 (Gaztelaniaz) Gorospe, Pedro. (2021-05-04). «Dimite la junta directiva del Colegio de Biólogos de Euskadi por las posiciones “negacionistas” de su decano» EL PAÍS (Noiz kontsultatua: 2021-05-05).
* ↑ (Gaztelaniaz) «Críticas al informe negacionista del coronavirus del decano del Colegio de Biólogos de País Vasco» ELMUNDO 2020-08-10 (Noiz kontsultatua: 2021-05-05).
* ↑ (Gaztelaniaz) «Dimite la junta directiva del Colegio de Biólogos de Eusk...» Consalud (Noiz kontsultatua: 2021-05-05).
* ↑ (Gaztelaniaz) Cuestiones sociales y medidas sanitarias, desde la biología. – Biólogos por la verdad. (Noiz kontsultatua: 2021-05-05).
* ↑ (Gaztelaniaz) lainformacion.com. (2021-04-04). «Así funcionan la redes negacionistas: "Todo es una conspiración mundial"» La Información (Noiz kontsultatua: 2021-05-05).
* ↑ (Gaztelaniaz) «Informe Biólogos por la Verdad» www.cobeuskadi.es (Noiz kontsultatua: 2021-05-05).
* ↑ «Astrazeneca txertoa etetea – Independentea» independentea.eus (Noiz kontsultatua: 2021-05-05).
* ↑ «Koronabirusaren antzezlanak jarraitzen du – Independentea» independentea.eus (Noiz kontsultatua: 2021-05-05).
* ↑ (Gaztelaniaz) «Rebelión en el Colegio de Biólogos por las tesis «negacionistas» de su decano» El Correo 2021-05-03 (Noiz kontsultatua: 2021-05-05).

## Kanpo estekak

* Datuak: Q106715502
# Jon Ander Garcia Alberro

Jon Ander Garcia Alberro (Zumaia, Gipuzkoa, 1977ko maiatzaren 19a) euskal sortzailea da. Ikur eta sistema grafiko sortzaile, diseinatzaile grafikoa da eta bigara sorkuntza lantaldeko kidea da Itziar Aranbururekin batera.

## Ibilbidea

Arte plastikoetan egindako ibilbide eta gero, urte batzuk daramatza web diseinua eta sistema grafikoen garapenaren ikerketan, hezkuntza eta gizarte eraldaketarako sormen prozesuak garatzeko helburuarekin.
Arte Ederretan lizentziatua (UPV-EHU) eta Bartzelonan Arte eta Gizarte postgradoan diplomatua (UAB).
Egun, Diseinu Grafiko irakaslea Usandizaga BHIn, Publizitate Grafikako Goi Mailako Heziketa Ziklo batetan. Bertan, benetazko Diseinu Grafiko proiektu bidez eta ikasketa zerbitzu kontzeptuaren barnean, gizarteari ekarpen bat gauzatzea bilatzen du.

## Lanak
### Erakusketak

* in.com (2003, Nil Aretoa- Metrónom. R. Tous Fundazioa. Bartzelona).
* dIb (2001, Oxford erakustokia. Zumaia).
* bindibidual (2000, Portalea Kulturetxea. Eibar).
* desira (2000, Faro-Castillo. Castro Urdiales).

### Identitate grafikoa

* Beltzuria (2014, Ixiar Rozas, Pamiela)
* Donostiako Bidezko Merkataritza (2012, Donostiako Bidezko Merkataritza Taldea).
* Berdintasunean jolastu (2011, Donostiako Udala).
* Donostiako Emakumeen Etxea Marka (2011, Donostiako Udala).

### Parte-hartze prozesu sortzaileak

* Hibrilaldiak: Bagera (2016, Bagera elkartea)
* Sormen Pilulak: Kuttuna (2014, Bagera elkartea)

### Argitalpenak

* Abere ba: Palindromo Ilustratuen Piztegia (2020, Pamiela)

## Sariak eta diru-laguntzak

* Gure Artea Sariak aukeratua (2002) edo IV Zarauzko Nazioarteko Keramika Lehiaketa (1998)
* Artista berrien XXXIX. lehiaketa (2001)

## Erreferentziak

* ↑ (Gaztelaniaz) Garcia, Jon Ander. entrevistas a creativos. (Noiz kontsultatua: 2020-01-28).
* ↑ (Gaztelaniaz) Proyectos de diseño y aprendizake servicio. (Noiz kontsultatua: 2020-01-28).
* 1 2 Bagera Donostiako Euskalzaleen Elkartea. (Noiz kontsultatua: 2020-01-18).
* ↑ Gure Artea Sariak aukeratua. (Noiz kontsultatua: 2020-01-19).
* ↑ IV Zarauzko Nazioarteko Keramika Lehiaketa. (Noiz kontsultatua: 2020-01-19).
* ↑ Artista berrien XXXIX. lehiaketa. (Noiz kontsultatua: 2020-01-18).
* ↑ Itziar Garcia Aranburu eta Ander Garcia Alberrok osatutako Bigara. (Noiz kontsultatua: 2020-01-18).
* ↑ (Gaztelaniaz) [|Montero, Yolanda]. «La instalación 'In.Com' de Bigara gana el Certamen de Artistas Noveles» El País (Noiz kontsultatua: 2020-01-18).

## Kanpo estekak

* «bigara», egilearen webgunea.
* Datuak: Q83877982
# Manifa

    Artikulu hau musika taldeari buruzkoa da; protesta-modua gaitzat duena beste hau da: «Manifestazio»
Manifa Errepelegan (Portugalete, Bizkaia) 2003an sortutako punk rock taldea da.

## Biografia

2003ko maiatzaren 30ean Manifak bere lehenengo kontzertua eman zuen Bilborock aretoan, Bilbon. Aurreneko kontzertu hartan zenbait abesti grabatu zituzten zuzenean, haiekin taldearen lehenengo maketa argitaratzeko: “Manifa: Ruido del bueno”. Jatorrizko formazio hau Unax (bateria), Asier (gitarra), Imanol (baxua) eta Mena (ahotsa) taldekideek osatzen zuten. 2004ean bigarren gitarrajolea gehitu zuten, Marpe, eta urtebete geroago, Josu batu zitzaien baxua jotzeko, Imanol ordezkatuz. 2005eko udan, beraz, gaur egun arte Manifak izan duen formaziorik iraunkorrena eratu zen: Unax bateria jotzen, Asier eta Marpe gitarrarekin eta Mena ahotsean. 2020 urtean Gorkak bere ibilbidea hasi zuen taldean bateriajole gisa, Unax ordezkatuz.
2003 eta 2006 artean zuzenean grabaturiko hiru maketa argitaratu zituzten: “Ruido del Bueno” 2003an, “Seguimos dando por culo” 2004ean eta “Tocando los cojones en directo” 2005ean. 2007an, taldea modu serioago batean lan egiten hasi eta bere aurreneko disko ofiziala kaleratu zuen: “Poder y fascismo”. Estudioan grabatutako lan honetan aurreko maketetako abestiak bildu zituzten, baita bi abesti berri sartu ere: “PePe el facha” eta “ Punki de El Corte Inglés”. Lehenengo disko hau 2007ko martxoan aurkeztu zuten Bilboko Kafe Antzokian kontzertu bat eskainiz.
Aurreneko diskoa argitaratu zutenetik, hiru urtez Euskal Herriko eta Espainiako hainbat lekutan zuzenean aritu ondoren, 2010eko uztailean bigarren diska editatu zuten “Working Class Records” seiluaren menpean, “Ni tan Buenos como quisieran, ni tan malos como piensan”. Bigarren diskarako, Manifa taldeari bururatzen zaio itsasontzi batean aurkeztea. Itsasontzi honek, “Txinbito” izenekoa Nerbioi ibaitik igaro zuen, Santurtzitik Bilbora, Sex Pistols Tamesis ibaian egin zuen bezala. Horretarako Manifa, Subversion X eta Flema argentinako punk taldearen konpainia izan zuen. 2010aren bukaeran lehenengo bideklip ofiziala publikatu zuen “Cuidaran de ti” abestiarekin.
2011an, beste kontzertu berezi bat egin zuten, aldi honetan Errepelega auzoan, kamioi baten gainean ibiltze bat egiten. Urte honetan ere, Manifa “monstruo-rock” batean sartu zen, “Aupa Lumbreiras” eta hurrengo urtean festibal honetan berriro errepikatu zuten eta nahiz eta eszenatoki “txikian” jo hainbat ikusle bildu zituzten. 2013ko apirilean hirugarren diska kaleratu dute Mungiako GAUA estudioetan grabatuta izan dena. Diska probokatzailea da zeinek eztabaida handia sortu du haien letra ausartengatik rock ingurunea kritikatzen.

## Diskografia
### Maketak

* Manifa, Ruido del Bueno (2003)
* Manifa, Seguimos dando por culo (2004)
* Manifa, Tocando los cojones en directo (2005)

### Estudioko albumak

* Poder y Fascismo (2006)
* Ni tan buenos como quisieran ni tan malos como piensan (2010)
* El gran circo del rock (2013) (CD+DVD)
* Ruido del bueno (2015)
* Cristales rotos (2016)
* Dispara (2020)
* Asesinos (2023)

## Kanpo estekak

* Datuak: Q9027427
# Jorge Gerrikaetxebarria

Jorge Gerrikaetxebarria (Avilés, Asturias, 1964ko azaroaren 30a) eusko-asturiar gidoigilea da. Asier Gerrikaetxebarriaren osaba da.

## Biografia

Asturiasen jaioa bada ere, umea zela bizi da Euskal Herrian. Umetan ezagutu zuen bere lagun mina eta partaidea den Álex de la Iglesia eta Historia ikasi zuen EHUn. Goya Sarietarako hautagaia izan da bitan (1996an eta 2001ean). Álex de la Iglesiaren Mirindas asesinas (1990) filmarekin egin zuen debuta gidoilari bezala. Une honetatik aurrera, bien ibilbideak estu-estu lotuta egongo dira eta Álex de la Iglesiaren hainbat filmetan lan egin du kogidoilari gisa. Pedro Almodovar eta Daniel Monzón zuzendariekin batera ere, lan egin du.

## Filmografia

* El cuarto pasajero, 2022
* Código Emperador, 2022
* 30 Monedas (telesaila, 2020-2021
* Las leyes de la frontera, 2021
* Veneciafrenia, 2021
* Hasta el cielo, 2021
* Desaparecidos, 2020-2022
* Quien a hierro mata, 2019
* El aviso, 2018
* Una vez en la vida (corto), 2018
* El cuaderno de Sara, 2018
* Yucatán, 2018
* El bar, 2017
* Perfectos desconocidos, 2017
* Cien años de perdón, 2016
* Mi gran noche, 2015
* El Niño, 2014
* Las brujas de Zugarramurdi, 2013
* Fin, 2012
* Alakrana, 2011
* Celda 211 (2009)
* The Oxford Murders (2008)
* The Kovak Box (2006)
* Crimen ferpecto (2004)
* Platillos volantes (2003)
* 800 balas (2002)
* El robo más grande jamás contado (2002)
* Nos miran (2002)
* Juego de Luna (2001)
* La comunidad (2000)
* Muertos de risa (1999)
* Perdita Durango (1997)
* Carne tremula (1997)
* El día de la Bestia (1995)
* Acción mutante (1993)
* Mirindas asesinas (1991)
* Mama (1988)

## Sariak
### Goya Sariak

| Urtea | Kategoria | Filma | Emaitza |
| 1995 | Gidoi original onenaren Goya Saria | El día de la bestia | Izendatua |
| 2000 | Jatorrizko gidoi onena | La comunidad | Izendatua |
| 2008 | Gidoi original onenaren Goya Saria | The Oxford Murders | Izendatua |
| 2009 | Moldatutako gidoi onena | Celda 211 | Irabazlea |
| 2013 | Moldatutako gidoi onena | Fin | Izendatua |
| 2015 | Jatorrizko gidoi onena | El Niño | Izendatua |
| 2016 | Jatorrizko gidoi onena | Cien años de perdón | Izendatua |
| 2022 | Moldatutako gidoi onena | Las leyes de la frontera | Irabazlea |

### Idazle Zinematografikoen Zirkuluaren dominak

| Urtea | Kategoria | Filma | Emaitza |
| 2008 | The Oxford Murders | Jatorrizko gidoi onena | Izendatua |
| 2009 | Celda 211 | Moldatutako gidoi onena | Izendatua |
| 2012 | Fin | Jatorrizko gidoi onena | Izendatua |
| 2014 | El Niño | Jatorrizko gidoi onena | Izendatua |
| 2017 | Perfectos desconocidos | Jatorrizko gidoi onena] | Izendatua |
| 2021 | Las leyes de la frontera | Jatorrizko gidoi onena | Irabazlea |

## Erreferentziak

* ↑ Euskadiko Filmategia. Guerricaechevarría , Jorge. .
* ↑ https://serieseuropeas.com/espana/desaparecidos/
* ↑ 'Alakrana'
* ↑ https://www.eitb.eus/es/noticias/detalle/354011/jorge-gerrikaetxebarria-co-guionista-celda-211-graffiti/
* ↑ https://www.cineclubfas.com/criticas/mirindas-asesinas-%28cm%29

## Kanpo estekak

* Datuak: Q923151
* Multimedia: Jorge Guerricaechevarría / Q923151
# Russula atrorubens

Russula atrorubens Russulaceae familiako onddo espezie bat da.

## Deskribapena

Kapela: 4 eta 8 cm bitarteko diametrokoa, nahiko handia, baina ez oso mamitsua, hemisferikotik ganbilera eta zabaldua hondoratu arte, ertz leunarekin edo arin ildaskatua, gorri-karmin kolorekoa edo purpura erdigune ilunagoarekin ia beltzaxka, gainazal opakua.
Orriak: Estu samar, oinera biribildu-mehetuak, ez oso zabalak, hasierako zuri garbitik pixka bat kremara doan kolorekoak, arrez zikintzeko joerarekin.
Hanka: Ez oso erregularra, zilindrikotik loditura, tamaina txiki samarrekoa, zuria edo arrosa koloreko ñabarduraren batekin, distiratsua, zimurtsu samarra.
Haragia: Trinkoa, zurrun samarra, zuria, koko intxaur usainarekin eta zapore oso minekoa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Atrorubens epitetoa latinetik dator, iluna esan nahi duen “ater” hitzetik eta gorrirako joerarekin, esan nahi duen “rubens” hitzetik. Bere koloreengatik.

## Jangarritasuna

Ez da jangarria.

## Sasoia eta lekua

Koniferoen basoetan batez ere izei gorriaren basoetan.

### Banaketa eremua

Ameriketako Estatu Batuak, Islandia, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 425 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Russula atrorubens: GBIF—the Global Biodiversity Information Facility.

## Kanpo estekak

* Datuak: Q2254388
* Multimedia: Russula atrorubens / Q2254388
# Soziatibo

Soziatiboa euskeraren gehien erabilietako kasu gramatikala da. Hau adierazten du zerbaiten alboan, partez edo gertu gaudela.
Txakur-arekin (txakurraren alboan)
# Kausal

Kau gramatikal honek zerbaitek gauzatu duela egoera bat adierazten du.
Zu-gatik berandu heldu gara ( zuk gauzatu duzu geuk berandu heltzea).
# Clavulinopsis luteoalba

Clavulinopsis luteoalba Clavariaceae familiako onddo espezie bat da. Ez du balio gastronomikorik.
Sinonimoak: Clavaria luteoalba, Clavulinopsis filipes.

## Deskribapena

Karpoforoa: Klabula bakarrez edo faszikulatuz osatutako fruktifikazioak, bakunak, ez adarkatuak, 3 eta 6 cm bitarteko garaierakoa eta 1 eta 3 cm bitarteko lodierakoa, oinarrirantz eta goiko muturrerantz mehetuak. Hori zurbil koloretik ilunera doan kolorekoak edo hori-arbeletxekora doan kolorekoak, punta zurbilekin, zurixkak edo zuri-berdexkak; lehortzean okre argi koloreko tonalitateak hartzen ditu
Haragia: Krema-laranja kolorekoa.
Etimologia: Clavulinopsis terminoa, "clava"-ren txikigarritik dator, garrote txikia, esan nahi duen "clavulina" hitzetik eta itxura, antzekoa, esan nahi duen grekozko "ópsis" hitzetik. “Clavulina” baten antzekoa.

## Jangarritasuna

Interes gastronomikorik gabea.

### Nahasketa arriskua

Clavulinopsis luteoalba var. longispora antzekoa da, espora handiagoak ditu. Segurtasunez identifikatzeko, azterketa mikroskopikoa egin behar da.

## Sasoia eta lekua

Udazkenean, lurrean hazten den espeziea da, zelaietan eta basoen soilguneetan. Urria.

### Banaketa eremua

Kanada, Ameriketako Estatu Batuak, Europa, Errusia, Himalaiako eremua, Hegoafrika, Australia, Papua Ginea Berria, Txile.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 553 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Clavulinopsis luteoalba: GBIF—the Global Biodiversity Information Facility.

## Kanpo estekak

* Datuak: Q10416216
* Multimedia: Clavulinopsis luteoalba / Q10416216
# Clavulinopsis helvola

Clavulinopsis helvola Clavariaceae familiako onddo espezie bat da. Ez du balio gastronomikorik.
Sinonimoak: Clavaria flammans, Clavaria similis.

## Deskribapena

Karpoforoa: Filiformea edo borra mehe formakoa, betea, sarritan izurtua, 10 eta 60 mm bitarteko garaietakoa eta 1,5 eta 4 mm bitarteko lodierakoa, zilindrikoa, biribildu samarra, gainazal leuna edo pixka bat desberdina, hori-arrautza kolorekoa. Gorputz adarrak gutxi-asko punta biribilean amaitzen dira. Oro har, ale bakanak, adarkatu gabeak edo, gehienez ere, urkila gisakoak hazten dira. Himenioa karpoforora zabaltzen da batez ere, oinaren eremu garbi samar batean izan ezik.
Haragia: Haritsua eta irmoa, hori zurbil kolorekoa eta usain nabarmenik gabea.
Etimologia: Clavulinopsis terminoa. "clava"-ren txikigarritik dator, garrote txikia, esan nahi duen "clavulina" hitzetik eta itxura, antzekoa, esan nahi duen grekozko "ópsis" hitzetik. “Clavulina” baten antzekoa..

## Jangarritasuna

Ez du interes gastronomikorik.

### Nahasketa arriskua

Geoglossoides aldaerarekin nahas daiteke, pixka bat zapalduagoa eta luzetarako ildaskekin. Clavaria asterospora delakoarekin ere bai, antzerako forma du, baina zuria da. Clavulinopsis laeticolor espeziea ere horia da.

## Sasoia eta lekua

Udazkenean. Basoetako eta larreetako zelai goroldiotsuetan.

### Banaketa eremua

Kanada, Ameriketako Estatu Batuak, Europa, Errusia, Kaukasia, Himalaiako eremua, Japonia, Australia, Brasil.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 552 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Clavulinopsis helvola: GBIF—the Global Biodiversity Information Facility.

## Kanpo estekak

* Datuak: Q138029
* Multimedia: Clavulinopsis helvola / Q138029